b'\n_START_ARTICLE_\nKrajevna skupnost Za tremi ribniki\n_START_PARAGRAPH_\nKrajevna skupnost Za tremi ribniki (kraj\xc5\xa1e KS Za tremi ribniki) je nekdanja krajevna skupnost v sklopu Ob\xc4\x8dine Maribor-Rotov\xc5\xbe. Sede\xc5\xbe KS se je nahajal v Domu krajanov ob Sprehajalni poti 6 v Ribni\xc5\xa1kem selu v Mariboru._NEWLINE_Ustanovljena je bila leta 1979 na podlagi referenduma o ustanovitvi novih krajevnih skupnosti na obmo\xc4\x8dju KS Ob parku. Obsegala je podro\xc4\x8dja Ribni\xc5\xa1kega sela in Vinarja. Leta 1996 je bila KS Za Tremi ribniki z Odlokom o razdelitvi Mestne ob\xc4\x8dine Maribor na mestne \xc4\x8detrti in krajevne skupnosti pridru\xc5\xbeena obmo\xc4\x8dju Mestne \xc4\x8detrti Center._NEWLINE_KS je dobila ime po mariborskih treh ribnikih, ki so del mestnega parka.'